als_Latn dik_Latn sag_Latn
Temat Kryesore
- "BE duhet të heqë regjimin e vizave për kosovarët"
- "Serbia do të detyrohet ta pranojë realitetin e Kosovës"
- "Kosova do të kërkojë edhe ndihmën e Gjermanisë"
Ministri i Jashtëm i Kosovës, Hashim Thaçi i ka kërkuar Bashkimit Evropian dhe NATO-s për të përshpejtuar integrimin e vendeve të Ballkanit në këto organizata, ose të marrin përsipër rrezikun e përhapjes së ndikimit të Rusisë dhe ekstremistëve të ISIS në Ballkan.
"BE-ja nuk duhet të vonojë proceset e pranimit, zgjerimit dhe integrimit të Kosovës dhe mbarë rajonit në BE dhe NATO. Çdo vonesë në këtë proces është i rrezikshëm. Ai i hap rrugë depërtimit dhe rritjes së ndikimit të Rusisë në Ballkan, sa i përket aspektit politik, ekonomik por ushtarak", ka thënë Thaçi, duke shtuar se "kjo vonesë i hap rrugës ISIS që të depërtoj në rajon dhe të shtrij ndikimin në Ballkan", transmeton gazeta Express.
Në një fotoalbum të shpërndarë në Facebook, zv.Kryeministri kosovar shkruan: "Kosova do të kërkojë edhe ndihmën e Gjermanisë për anëtarësim në Këshillin e Europës, Partneritet për Paqe të NATO-s, agjencione dhe organizata tjera por edhe për njohje nga 5-shja e BE-së."
Duke folur për agjencinë "Reuters" Thaçi u shpreh se BE duhet të heqë regjimin e vizave për kosovarët. "Është momenti kur Brukseli duhet të heq dorë nga retorika dhe fjalët e mirë për Kosovën dhe të marrë masa konkrete", citohet të ketë thënë Thaçi të martën pas takimit me homologun e tij gjerman Frank-Walter Steinmeier.
Reuters shkruan sesi Kosova shpalli pavarësinë në vitin 2008 dhe që atëherë, partneri i Serbisë, Rusia e ka bllokuar anëtarësimin në Kombet e Bashkuara. Thaçi citohet të ketë thënë se kosovarët janë të izoluar padrejtësisht.
Duke folur për njohjen e Kosovës nga Serbia, Thaci ka thënë se Serbia do të detyrohet ta pranojë realitetin e Kosovës.
/Shekulli Online/
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn